Drie verkeersbeamptes vas vir korrupsie | Maroela Media
Drie beamptes van die Gautengse verkeerspolisie is Vrydagoggend vir korrupsie in hegtenis geneem.
Volgens die provinsie se departement van gemeenskapsveiligheid was die drie beamptes verbonde aan die Langlaagte-verkeersdepartement in Johannesburg.
"Die drie is in hegtenis geneem in verband met omkopery ter waarde van nagenoeg R9 000. Die geld is in hul besit gevind nadat die Valke 'n lokval vir hulle gestel het," het die departement in 'n verklaring gesê.
Die inhegtenisnemings volg in samewerking met die Gautengse departement van gemeenskapsveiligheid en Padverkeersbestuurskorporasie (RTMC).
Sizakele Nkosi-Malobane, LUR vir gemeenskapsveiligheid, het die inhegtenisnemings verwelkom en die rolspelers geprys.
"Ek het nog altyd gesê ons sal streng optree teen enige beampte wat onwettige praktyke pleeg. Vandag se inhegtenisnemings sal 'n streng boodskap uitstuur aan ander beamptes wat hulself aan korrupsie wil skuldig maak," het Nkosi-Malobane gesê.
Gauteng Gautengse verkeerspolisie korrupsie
Kan die verdompde mense nie net ophou met hulle skelmheid nie maar nou as jou land se president nie genoeg kan kry volg hulle seker maar sy voorbeeld
In Gauteng is daar baie van hierdie manne van die gereg wat bonusse so langs die pad verdien .As hulle jou stop moet daar net 'n blou noot of twee in jou ID wees en hulle los die boete uit . Hulle is ook nie goedkoop nie en soek nie kleingeld nie. Baie goed dat die skuldiges vas gevat word.
Net drie….van baie!
Nico,ek strem 100% saam jou.wees maar vriendelik en bt 100 r,en al hul arrogansie en rasisme verdwyn…..die mag van geld darm